**PROGRAMUL OPERAȚIONAL CAPITAL UMAN**

**Cod 2014RO05M9OP001**

**Axa prioritară 3 – *Locuri de muncă pentru toți***

**Obiectivul tematic 8:** Promovarea unei ocupări sustenabile și de calitate a forței de muncă și sprijinirea mobilității forței de muncă

**Prioritatea de investiții 10.iii:** Îmbunătățirea accesului egal la învățarea pe tot parcursul vieții pentru toate grupurile de vârstă într-un cadru formal, non-formal sau informal, actualizarea cunoștințelor, a aptitudinilor și a competențelor forței de muncă și promovarea unor căi de învățare flexibile, inclusiv prin orientare profesională și prin validarea competențelor dobândite

**Obiectivul specific: 3.12.:**Îmbunătățirea nivelului de cunoștințe/ competențe/ aptitudini aferente sectoarelor economice/ domeniilor identificate conform SNC și SNCDI ale angajaților

**GHIDUL SOLICITANTULUI - CONDIȚII SPECIFICE**

**Competenţe digitale pentru angajaţii din IMM**

**AP 3/ PI 10.iii/ OS 3.12**

**DECEMBRIE 2019**

Cuprins

[**CAPITOLUL 1 Informații despre apelul de proiecte** 4](#_Toc27575140)

[**A1. Context general** 4](#_Toc27575141)

[**A2. Context național- date esențiale** 6](#_Toc27575142)

[**A3. Abordarea POCU cu privire la adaptarea lucrătorilor și întreprinderilor la schimbare** 8](#_Toc27575143)

[**1.1** **Axa prioritară, prioritatea de investiții, obiectiv specific, rezultat așteptat** 8](#_Toc27575144)

[**1.2. Tipul apelului de proiecte și perioada de depunere a propunerilor de proiecte** 9](#_Toc27575145)

[**1.3.** **Tipuri de activități eligibile** 9](#_Toc27575146)

[**1.3.1. Activitatea 1 (relevantă şi obligatorie): Furnizarea de programe de formare profesionala** 9](#_Toc27575147)

[Anumite activități ale proiectului care vizează regiunile mai puțin dezvoltate se pot desfășura în regiunea dezvoltata, cu condiția ca acestea să fie în interesul grupului țintă vizat prin proiect. 11](#_Toc27575148)

[**1.4 Teme secundare FSE** 12](#_Toc27575149)

[**1.5.** **Teme orizontale** 13](#_Toc27575150)

[**1.6.** **Perioada de implementare a proiectului** 14](#_Toc27575151)

[**1.7.** **Tipuri de solicitanți eligibili** 14](#_Toc27575152)

[**1.8.** **Grup țintă eligibil** 15](#_Toc27575153)

[**1.9.** **Indicatori specifici de program** 17](#_Toc27575154)

[**1.10.** **Raportarea indicatorilor:** 17](#_Toc27575155)

[**1.11.** **Alocarea financiară stabilită in cadrul prezentului apel de proiect** 18](#_Toc27575156)

[**1.11.1 Valoarea minima si maximă a proiectului** 18](#_Toc27575157)

[**1.11.2 Contribuția proprie minimă a solicitantului** 19](#_Toc27575158)

[**CAPITOLUL 2. Reguli pentru acordarea finanțării** 19](#_Toc27575159)

[**2.1. Eligibilitatea solicitantului / partenerilor** 19](#_Toc27575160)

[Deasemenea, solicitantul și partenerii acestuia trebuie să îndeplinească si cerințele prezentului ghid - conditii specifice. 19](#_Toc27575161)

[**2.2. Eligibilitatea proiectului** 19](#_Toc27575162)

[**2.3. Încadrarea cheltuielilor** 19](#_Toc27575163)

[**2.3.1 Listă orientativă privind încadrarea cheltuielilor aferente proiectului în categoriile/subcategoriile de cheltuieli conform MySMIS** 19](#_Toc27575164)

[**NB:** În ceea ce privește bugetarea cheltuielilor cu derularea cursurilor de calificare nivel 2, 3 și respectiv 4, care reprezintă *cheltuieli sub forma de bareme standard pentru costurile unitare*, acestea se vor bugeta în Cererea de finanțare conform algoritmului de mai jos: 25](#_Toc27575165)

[**2.3.3 Reguli generale și specifice de decontare** 26](#_Toc27575166)

[**CAPITOLUL 3. Completarea cererii de finanțare** 26](#_Toc27575167)

[**CAPITOLUL 4. Procesul de evaluare și selecție** 26](#_Toc27575168)

[**CAPITOLUL 5. Depunerea și soluționarea contestațiilor** 26](#_Toc27575169)

[**CAPITOLUL 6. Contractarea proiectelor – descrierea procesului** 27](#_Toc27575170)

[**CAPITOLUL 7. Anexe** 27](#_Toc27575171)

# **CAPITOLUL 1 Informații despre apelul de proiecte**

## **A1. Context general**

Uniunea Europeană, prin politica de competitivitate, și-a stabilit ca obiectiv crearea unor condiții optime pentru competitivitate prin accelerarea adaptării industriei la schimbările structurale, încurajarea unui mediu favorabil inițiativei și dezvoltării întreprinderilor, în special a întreprinderilor mici și mijlocii, promovarea unui mediu propice cooperării dintre întreprinderi și favorizarea unei mai bune exploatări a potențialului industrial al politicilor de inovare, cercetare și dezvoltare tehnologică, politici de o importanță crucială în contextul concurenței mondiale.

Comisia Europeană prin intermediul Agendei Digitale pentru Europa asociază competențele digitale cu o economie modernă procedând la stabilirea ca obiectiv de maximă importanță promovarea competențelor digitale. La nivel european, economia internetului creează cinci locuri de muncă pentru fiecare 2 locuri de muncă „offline” pierdute, estimându-se că jumătate din creșterea productivităţii provine din investiţii în tehnologia informaţiei și comunicaţiilor.

Agenda digitală își propune obiective ambițioase privind acoperirea și viteza de acces și le solicită statelor membre să adopte măsuri, inclusiv dispoziții juridice, prin care să faciliteze investițiile în rețelele în bandă largă. Între România și obiectivele UE există decalaje mai ales în ceea ce privește accesul la rețele de generație următoare (NGA), utilizarea generală a internetului și competențele digitale, care se reflectă în numărul redus de tranzacții online efectuate de firme și cetățeni (Acordul de Parteneriat, 2014).

Potrivit Indicelui economiei și societății digitale (DESI - The Digital Economy and Society Index[[1]](#footnote-1)), calculat de Comisia Europeană, România ocupă penultimul loc în UE la digitalizare, ultimul loc fiind ocupat de Bulgaria. România este ultima în UE la utilizarea Internetului, dar și la servicii publice digitale. Totodată, raportul DESI 2019 arată că România a făcut progrese lente în domeniul digital. In ceea ce priveste competențele digitale, raportul DESI 2019 arată că mai puțin de o treime din populația de 16-74 de ani are competențe digitale de bază În ceea ce privește dimensiunea capitalului uman, România se situându-se pe locul 27 în rândul țărilor UE, cu mult sub media UE. Nivelurile competențelor digitale de bază și avansate rămân cele mai scăzute în rândul statelor membre ale UE. Doar 29% dintre persoanele cu vârsta cuprinsă între 16 și 74 de ani au competențe digitale de bază (57% la nivelul UE în ansamblu) iar 10% au competențe digitale avansate (față de o medie a UE de 31%). În ciuda creșterii procentului de specialiști în domeniul TIC, aceștia reprezintă o proporție mai mică din forța de muncă în comparație cu ansamblul UE (2,1% față de media UE de 3,7%). În ceea ce privește absolvenții în domeniul TIC, România are rezultate bune, aflându-se pe locul 6 între statele membre ale UE, cu 4,9 % din numărul total de absolvenți. În ceea ce privește specialistele din domeniul TIC, România se află pe locul 16, aceste specialiste reprezentând 1,3 % din femeile încadrate în muncă în România, ceea ce situează această țară cu puțin sub media UE de 1,4 %.

In ceea ce priveste integrarea tehnologiei digitale, raportul DESI 2019 arată că doar 8% din IMM-uri vând online. Întreprinderile din România profită de posibilitățile oferite de analiza volumelor mari de date (big data) (11% față de media UE de 12%); la acest capitol România se situează pe locul 14. 9% dintre întreprinderile din România utilizează rețelele de socializare (comparativ cu media UE de 21%). S-a înregistrat o ușoară îmbunătățire a utilizării serviciilor de cloud, de la 6 % în 2017 la 7% în 2018, însă România rămâne cu mult sub media UE de 18 %. Doar 8% din totalul IMM-urilor fac vânzări online (față de media UE de 17%), în timp ce 2% dintre acestea efectuează vânzări online ransfrontaliere (comparativ cu media UE de 8%).

Se pot identifica trei categorii principale de competențe digitale, care sunt utilizate în diferite modele pentru măsurarea sau dezvoltarea competențelor digitale. Aceste trei categorii se aplică diferitelor tipuri de abilități și utilizatori (Comisia Europeană, 2017):

* **Abilitățile digitale de bază** care reprezintă, de fapt, alfabetizarea digitală, atât pentru uzul personal, cât și la locul de muncă.
* **Abilitățile digitale care se referă la ocuparea forței de muncă** care cuprind competențele de bază la care trebuie să se adauge cunoștințele necesare la locul de muncă, în principal utilizarea aplicațiilor TIC.
* **Competențele digitale pentru profesiile din domeniul TIC**, care, pe lângă categoriile de mai sus, includ și cunoștințele specializate necesare în sectorul TIC, precum și o componentă inovatoare și capacitatea de a dezvolta noi soluții, produse sau servicii digitale.

Formarea unor profesioniști înalt calificați în domeniul TIC este esențială pentru competitivitate. Competențele digitale avansate sunt importante pentru sprijinirea următoarei generații de analiști, cercetători și inovatori. Cunoștințele de specialitate aprofundate în domeniul digital sunt necesare multor profesii, nu doar persoanelor care lucrează în domeniul TIC.

Cadrul European de e-Competenţe (e-CF)[[2]](#footnote-2) este un standard european și un punct de referință pentru competențele necesare profesioniștilor din domeniul TIC. El este dezvoltat și menținut de Comitetul European de Standardizare (CEN). Acest standard este adoptat ca standard român – SR EN 16234-1:2016 *Referenţial de e-competenţe. Referenţial european comun pentru profesioniştii din tehnologia informaţiei şi comunicaţiilor din toate sectoarele de activitate[[3]](#footnote-3)*.

Avantajele standardizarii competenţelor digitale:

* Creşterea numărului de locuri vacante in sectorul de Tehnologia Informaţiei şi Comunicaţiilor (TIC) pe fondul lipsei personalului cu calificare corespunzătoare
* Nevoia recunoaşterii pregătirii profesionale (diplome) între statele UE printr-o certificare unificată
* Favorizarea mobilității personalului calificat TIC între statele UE, ceea ce va conduce şi la reducerea șomajului mai ales în rândul tinerilor

Cadrul European de e-Competenţe (e-CF) este structurat pe patru criterii denumite DIMENSIUNI:

* Dimensiunea 1: 5 domenii de e-competenţe, derivate din procesele profesionale specifice TIC: PLAN (planificare), BUILD (dezvoltare), RUN (utilizare), ENABLE (facilitare) şi MANAGE (gestionare).
* Dimensiunea 2: Un set de e-competenţe de referinţă pentru fiecare domeniu, cu o descriere generică a fiecărei competenţe, 40 de competenţe identificate în total
* Dimensiunea 3: Niveluri de expertiză pentru fiecare e-competenţă, niveluri de la e-1 la e-5, echivalente nivelurilor EQF de la 3 la 8.
* Dimensiunea 4: Exemple de cunoştinţe şi abilităţi referitoare la e-competenţele din dimensiunea 2.

Cadrul European de e-Competenţe (e-CF) face o paralela intre e-competente si categoriile cuprinse in Cadrul European al Calificărilor (EQF[[4]](#footnote-4)). Fiind un cadru de competențe adresat industriei, e-CF folosește descriptori pentru competența profesională TIC și nu pentru calificări, astfel incat descriptorii de nivel e-CF difera de categoriile EQF.

Cadrul European de e-Competenţe se referă la competențele necesare și aplicate la locul de muncă si este structurat pe 5 niveluri de competențe, de la e-1 până la e-5, legate de nivelurile de învățare EQF 3 - 8.

Nivelurile EQF și e-CF nu sunt identice, deoarece perspectivele sunt diferite. În timp ce EQF reflectă o perspectivă a calificărilor, e-CF adoptă o perspectivă de competență la locul de muncă. Cu toate acestea, ambele perspective sunt corelate, deoarece calificările contribuie la dezvoltarea competențelor.

Tabelul de mai jos oferă o relație de nivel între cele două cadre.

|  |  |
| --- | --- |
| Nivel e-CF | Nivel EQF |
| e-5 | 8 |
| e-4 | 7 |
| e-3 | 6 |
| e-2 | 4 si 5 |
| e-1 | 3 |

## **A2. Context național- date esențiale**

România este încadrată la nivel european în grupul țărilor care vin din urmă (catching-up)[[5]](#footnote-5), alături de Bulgaria, Cehia, Polonia, Ungaria, Slovacia, Letonia și Lituania, poziționare care stabilește în linii generale contextul politicii de competitivitate pentru perioada următoare.

Economia României se bazează preponderent pe servicii (67% din PIB), urmate de industria prelucrătoare (22% din PIB), agricultura (7% din PIB) și ale industrii non-prelucrătoare (4% din PIB)[[6]](#footnote-6).

Analiza pieței muncii din România, din perspectiva modificării structurii ocupaționale, a relevat 3 mari categorii de ocupații: dominante, cele care și-au schimbat semnificativ conținutul și cele de străpungere. Indiferent de tipologia lor, majoritatea ocupațiilor au înregistrat schimbări în conținutul muncii, principalii factori generatori fiind adaptarea la nevoile clienților, creșterea competiției și retehnologizările.

Dezvoltarea și extinderea sectorului privat, necesitatea acestuia de a-și stabiliza anumite segmente de piață au determinat dezvoltarea unor politici „orientate către beneficiar/client” la nivelul firmelor și, deci, creșterea rolului unor factori, precum „adaptarea la nevoile clienților” și „creșterea competiției în domeniu”.

Retehnologizările au jucat un rol foarte important în modelarea sau redefinirea conținutului ocupațiilor „dominante”, precum și a celor care și-au modificat semnificativ conținutul.

În acest context, acțiunile–cheie care pot susține adaptarea lucrătorilor și întreprinderilor la schimbare au în vedere sprijinul pentru dezvoltarea activităților în special în sectoarele emergente cum ar fi “economia verde”, protecția mediului, sectoarele creative și culturale, agricultură ecologică, sectorul social, componente auto și TIC, sensibilizarea agenților economici cu privire la egalitatea de șanse între femei și bărbați și concilierea vieții profesionale cu cea privată, adaptarea la schimbări a întreprinderilor și lucrătorilor prin programe de formare profesională continuă care să le furnizeze competențele necesare practicării ocupațiilor care și-au schimbat conținutul sau a celor nou-apărute ca urmare a introducerii progresului tehnologic, creșterea mobilității transnaționale a forței de muncă, dezvoltarea competențelor digitale și anticiparea necesarului de formare a lucrătorilor. Este evident pentru angajatori că utilizarea eficientă a tehnologiilor digitale la locul de muncă trebuie să fie însoțită de competențe digitale adecvate ale forței de muncă.

România și-a stabilit prin intermediul Strategiei Națională privind Agenda Digitală pentru România 2020, Pilon VI, creșterea nivelului de alfabetizare digitală, a competențelor și a incluziunii deoarece se creează o punte în privința decalajului digital pentru toți consumatorii, pentru ca aceștia să beneficieze în mod egal și pe deplin de avantajele serviciilor TIC. Guvernul României și-a asumat prin intermediul Acordului de Parteneriat 2014 – 2020 aplicarea pe orizontală a TIC la nivelul întreprinderilor și al autorităților precum și consolidarea mediului de afaceri digital.

Competențele informatice sunt esențiale pentru tranziția României la o economie bazată pe cunoaștere, la reforme educaționale de tipul „a doua șansă” și la învățarea pe tot parcursul vieții, precum și la introducerea cu succes a serviciilor publice electronice. Cu toate acestea, în 2012, România a înregistrat o pondere mare în UE27 (85%) în ceea ce privește persoanele cu vârsta cuprinsă între 16 și 74 de ani care nu dețin competențe informatice, comparativ cu media UE de 47% (sursă: Tabloul de bord al Agendei digitale 2013).

În conformitate cu POCU 2014 – 2020, deși 45% dintre românii cu vârsta cuprinsă între 16 și 74 de ani au folosit internetul cel puțin săptămânal în 2013, 42% din numărul total al persoanelor din România nu au folosit niciodată un computer. Există un decalaj clar în ceea ce privește competențele informatice între generații și niveluri de educație, corelat pozitiv cu vârsta și nivelul de educație.

Progresul tehnologic în domeniul digital are o influență deosebită asupra ocupațiilor existente pe piața muncii. În acest context nevoia de calificare permanentă în rândul angajaților a devenit o variabilă constantă la nivelul mediului de afaceri, companiile fiind nevoite să asigure un proces de formare continuu, mai ales în domeniul digital.

Strategia Națională pentru Competitivitate 2015-2020[[7]](#footnote-7) (SNC) a identificat următoarele sectoare economice cu potențial competitiv care se corelează cu domeniile de specializare inteligentă identificate în Strategia națională de cercetare, dezvoltare și inovare 2014 – 2020, conform tabelului de mai jos.

|  |  |  |  |  |  |  |
| --- | --- | --- | --- | --- | --- | --- |
| **Domenii de specializare inteligentă din Strategia CDI 2014-2020** | | **Bio-economia** | **Tehnologia informațiilor și a comunicațiilor spațiu și securitate** | **Energie, mediu și schimbări climatice** | **Eco- nano-tehnologii și materiale avansate** | **Sănătate** |
| **Sectoare economice cu potențial competitiv** | |
| Rol economic important și cu influență asupra ocupării | Turism și ecoturism | √ |  | √ |  | √ |
| Textile și pielărie |  |  |  | √ |  |
| Lemn și mobilă |  |  |  | √ |  |
| Construcții | √ |  | √ | √ |  |
| Industrii creative |  | √ |  | √ | √ |
| Dinamica competitivă | Industria auto și componente |  | √ |  | √ |  |
| Tehnologia informației și comunicațiilor |  | √ |  |  |  |
| Procesarea alimentelor și a băuturilor | √ |  |  | √ | √ |
| Inovare, dezvoltare tehnologică și valoare adăugată | Sănătate și produse farmaceutice | √ |  |  | √ | √ |
| Energie și management de mediu | √ | √ | √ |  |  |
| Bioeconomie (agricultură, silvicultură, pescuit și acvacultură), biofarmaceutică și biotehnologii | √ |  | √ | √ | √ |

În plus, prin H.G.nr. 640/2018 privind modificarea Strategiei naționale pentru competitivitate 2015-2020, aprobată prin Hotărârea Guvernului nr. 775/2015 se subliniază rolul distribuției ca domeniu orizontal care poate contribui la competitivitatea sectoarelor de viitor identificate în strategie:

”Pe lângă sectoarele productive de viitor identificate ca fiind sectoare cu potențial de export și de specializare inteligentă, pentru asigurarea competitivității economiei românești pe ansamblu, este nevoie și de un sistem de distribuție eficient care să asigure legătura între produsele sectoarelor identificate ca fiind de viitor și utilizatorii finali în siguranță și cu costuri minime.”

În acest context, alocările de fonduri pentru perioada 2014-2020 ar trebui să se axeze pe stimularea angajatorilor în direcția dezvoltării competențelor angajaților lor, în vederea sporirii capacității de inserție profesională și a adaptabilității acestora la dinamica sectoarelor economice cu potențial competitiv identificate conform SNC si in domeniile de specializare inteligentă conform SNCDI (*a se vedea tabelul de mai sus*).

Dezvoltarea competențelor ar trebui să răspundă nevoilor de creștere ale sectoarelor potențial competitive, pentru a spori valoarea adăugată sau a susține activitatea pe termen mediu printr-o îmbunătățire a competitivității prin inovare și dezvoltarea pieței.

## **A3. Abordarea POCU cu privire la adaptarea lucrătorilor și întreprinderilor la schimbare**

În conformitate cu obiectivele stabilite în Acordul de Parteneriat 2014-2020, Strategia Națională pentru Competitivitate 2015-2020, Strategia Națională pentru Cercetare, Dezvoltare și Inovare 2014-2020, Strategia Națională pentru Ocuparea Forței de Muncă 2014-2020, Strategia Națională privind Învățarea pe tot Parcursul Vieții, Prioritatea de Investiții 10.iii vizează îmbunătățirea accesului egal la învățarea pe tot parcursul vieții pentru toate grupurile de vârstă într-un cadru formal, non-formal sau informal, actualizarea cunoștințelor, a aptitudinilor și a competențelor forței de muncă și promovarea unor căi de învățare flexibile, inclusiv prin orientare profesională și prin validarea competențelor dobândite în vederea adaptării activității la dinamica sectoarelor economice cu potențial competitiv identificate conform SNC si in domeniile de specializare inteligentă conform SNCDI.

Competențele digitale au devenit imperativ necesare oricărui proces de administrare, flux de producție sau flux de servicii, situație regăsită pe fondul creștere în importanță a IT-ului. Acesta a devenit o industrie transversală (meta-industrie) care afectează majoritatea sectoarelor economice, acesta având un impact semnificativ asupra creșterii competitivității și productivității la locul de muncă. În următorii ani, peste 90% din locurile de muncă vor solicita ca cerință obligatorie cunoștințele digitale de bază. De asemenea, studiile indică că 40% dintre locuitori nu au folosit niciodată internetul, situație care afectează accesarea oportunităților existente pe piața muncii dar și surse mai puține de informare.

## **Axa prioritară, prioritatea de investiții, obiectiv specific, rezultat așteptat**

Pentru a obține finanțare în cadrul prezentului apel de proiecte, propunerile de proiecte trebuie să se încadreze în:

**Axa prioritară 3:***Locuri de muncă pentru toți*

**Obiectivul tematic 8:**Promovarea unei ocupări sustenabile și de calitate a forței de muncă și sprijinirea mobilității forței de muncă

**Prioritatea de investiții 10.iii:**Îmbunătățirea accesului egal la învățarea pe tot parcursul vieții pentru toate grupurile de vârstă într-un cadru formal, non-formal sau informal, actualizarea cunoștințelor, a aptitudinilor și a competențelor forței de muncă și promovarea unor căi de învățare flexibile, inclusiv prin orientare profesională și prin validarea competențelor dobândite

În cadrul prezentului apel de proiecte este vizat următorul obiectiv specific:

**Obiectivul specific: 3.12.:**Îmbunătățirea nivelului de cunoștințe/ competențe/ aptitudini aferente sectoarelor economice/ domeniilor identificate conform SNC și SNCDI ale angajaților

**Rezultate așteptate**

Rezultatele așteptate ca urmare a acordării sprijinului financiar în cadrul prezentului apel de proiecte sunt:

* Număr crescut de angajați ale căror cunoștințe/ competențe/ aptitudini s-au îmbunătățit în domeniile aferente sectoarelor economice/ domeniilor identificate conform SNC și SNCDI

## **1.2. Tipul apelului de proiecte și perioada de depunere a propunerilor de proiecte**

Acest apel de proiecte este de tip competitiv, cu termen limită de depunere.

Prezentul apel este dedicat **exclusiv regiunilor mai puțin dezvoltate** (*Centru, Sud-Est, Sud Muntenia, Nord-Est, Nord-Vest, Vest, Sud-Vest Oltenia),* **regiunea București-Ilfov fiind exceptată** de la finanțare in cadrul acestui apel de proiecte.

Un proiect poate viza una sau **mai multe regiuni de dezvoltare** eligibile din cele menționate mai sus.

**SISTEMUL INFORMATIC MySMIS 2014 VA FI DESCHIS ÎN DATA DE … 2020 ORA 16.00 ȘI SE VA ÎNCHIDE ÎN DATA DE … 2020, ORA 16.00**

Elaborarea propunerii de proiect va urma fazele mecanismului competitiv, descrise in *Metodologia de verificare, evaluare si selectie a proiectelor in cadrul Programului Operational Capital Uman 2014-2020*.

* 1. **Tipuri de activități eligibile**

În cadrul prezentului apel de proiecte, sunt eligibile următoarele activități:

### **1.3.1.** **Activitatea 1 (relevantă şi obligatorie): Furnizarea de programe de formare profesionala**

Organizarea și derularea de programe de formare profesională a adulților: cursuri de calificare de nivel 2-4 conform Cadrului Național al Calificărilor, cursuri de scurtă durată, de specializare și perfecționare, cursuri care vizează un singur element de competență sau cursuri finalizate cu certificate recunoscute la nivel de angajator sau/si cu recunoastere nationala/ internationala etc. Se vor finanţa cursuri care sprijină atat dobandirea competenţelor primare cât şi dobândirea de competenţe avansate în domeniul TIC.

**NB. In cadrul prezentului apel de proiecte se pot furniza programe de formare profesională exclusiv în domeniul alfabetizarii digitale și TIC.**

Această activitate este adresată angajaților din întreprinderi și are în vedere creșterea performanțelor în plan profesional în concordanță cu cerințele locurilor de muncă din sectoarele economice cu potențial competitiv identificate conform SNC și din domeniile de specializare inteligentă conform SNCDI.

Având în vedere prevederile din HG nr. 640/2018 prin care a fost modificată Strategia Națională pentru Competitivitate 2015-2020:*pe lângă sectoarele productive de viitor identificate ca fiind sectoare cu potențial de export și de specializare inteligentă, pentru asigurarea competitivității economiei românești pe ansamblu, este nevoie și de un sistem de distribuție eficient care să asigure legătura între produsele sectoarelor identificate ca fiind de viitor și utilizatorii finali în siguranță și cu costuri minime*- în cadrul proiectelor finanțate prin prezenta cerere de propuneri de proiecte se pot organiza și cursuri de formare profesională specifice domeniului distribuție bunuri și servicii - adaptat pentru sectoarele economice cu potențial competitiv identificate conform SNC și domeniile de specializare inteligentă conform SNCDI.

Solicitanții de finanțare se vor asigura că întreprinderile ale căror coduri CAEN se regăsesc în secțiunile *Activități profesionale, științifice și tehnice* și *Distribuție* din cadrul Anexei 5, la prezentul Ghid, vor participa în cadrul proiectelor finanțate în cadrul prezentului apel, doar în măsura în care asigură distribuția pentru întreprinderile care activează în sectoarele identificate prin SNC.

**1.3.2 Activitatea 2 (relevantă): Evaluarea și certificarea competențelor profesionale**

Aceasta activitate are in vedere atat evaluarea și certificarea competențelor profesionale obținute pe alte căi decât cele formale, respectiv non-formale și/sau informale, în conformitate cu prevederile OG nr. 129/2000 privind formarea profesionala a adulților, republicata, cu modificările și completările ulterioare, cat si evaluarea și certificarea competențelor profesionale in domeniul IT in vederea obtinerii de certificate recunoscute la nivel de intreprinderi (ex. certificare Microsoft, Linux, Cisco, Oracle etc).

Activitatea de evaluare și certificare a competențelor profesionale in domeniul IT are în vedere recunoașterea competențelor aferente cerințelor locurilor de muncă din sectoarele economice cu potențial competitiv identificate conform SNC și din domeniile de specializare inteligentă conform SNCDI.

**NB. In cadrul prezentului apel de proiecte evaluarea și certificarea competențelor profesionale obținute pe alte căi decât cele formale, respectiv non-formale și/sau informale, certificarea competențelor profesionale, se refera exclusiv la domeniul alfabetizarii digitale și TIC.**

**NB:** Obligațiile si drepturile beneficiarului si/sau partenerilor acestuia menționate la pct.1.3.1 se mențin și pentru ocupațiile/calificările incluse în proiect ce vor fi certificate urmare a implementării activității 1.3.2.

**1.3.3 Activitatea 3 (relevantă şi obligatorie): Sprijin acordat întreprinderilor pentru organizarea de programe de învățare la locul de muncă**

Prin aceasta activitate se vor sprijini întreprinderile care iși desfășoară activitatea într-unul din sectoarele economice cu potențial competitiv identificate conform SNC și în unul din domeniile de specializare inteligentă conform SNCDI sau întreprinderilor care intenționează să-și adapteze activitatea la aceste sectoare economice/domenii de specializare inteligentă menționate anterior, în vederea elaborării și introducerii unor programe de învățare la locul de muncă.

Sprijinul poate consta in analiza posibilitatilor si potentialului de digitalizare a întreprinderilor, perspectivele de dezvoltare a acestora prin introducerea si integrarea tehnologiei digitale si determinarea pe aceasta baza a necesarului de formare profesionala in domeniul TIC.

**NB. In cadrul prezentului apel de proiecte programele de învățare la locul de muncă vizeaza exclusiv domeniul alfabetizarii digitale și TIC.**

**1.3.4 Activitatea 4 (activitate suport): Organizarea și derularea de campanii de conștientizare a angajatorilor**

Aceasta activitate are in vedere organizarea și derularea de campanii de conștientizare a angajatorilor care își desfășoară activitatea în sectoarele economice cu potențial competitiv identificate conform SNC și în domeniile de specializare inteligentă conform SNCDI, sau a angajatorilor care intenționează să-și adapteze activitatea la aceste sectoare economice/domenii de specializare inteligentă menționate anterior, privind importanța și necesitatea participării angajaților la programe de formare continuă.

NB: Activitățile proiectului trebuie să se implementeze exclusiv în regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est sau Sud Muntenia).

## Anumite activități ale proiectului care vizează regiunile mai puțin dezvoltate se pot desfășura în regiunea dezvoltata, cu condiția ca acestea să fie în interesul grupului țintă vizat prin proiect.

NB. Prin prezentul apel de proiecte se incurajeaza si se sprijina formarea si certificarea competențelor digitale avansate si ca urmare se va acorda punctaj suplimentar proiectelor care vizeaza derularea de cursuri sau/si evaluarea si certificarea angajatilor pentru dobandirea de competente digitale avansate pentru utilizarea aplicațiilor TIC necesare/ implementate la locul de muncă (ex. utilizare aplicatii TIC pentru productie, proiectare etc), SAU/SI competente digitale avansate in domeniul IT.

In cererea de finantare se va prezenta justificarea sustinerii acestor cursuri/ evaluari / certificari, nu numai din punctul de vedere al cerintelor locului de munca, dar si din punct de vedere al caracterului inovator, dezvoltarea de noi soluții, produse sau servicii digitale etc.

NB: Solicitantul va descrie în cererea de finanțare, în secțiunea „Metodologie”, măsurile minime de informare şi publicitate prevăzute in documentul *Orientări privind accesarea finanțărilor în cadrul programului Operațional Capital Uman 2014-2020*, cu modificarile si completarile ulterioare. Măsurile minime de informare şi publicitate care trebuie descrise în cererea de finantare sunt:

– Asigurarea vizibilității proiectului (prin expunerea unui afiș) la sediul de implementare a proiectului;

– Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE;

– Orice fel de documente referitoare la implementarea proiectelor şi publicate pentru public sau participanți, inclusiv certificatele de participare sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE.

**NB. Cheltuielile aferente activității de informare și publicitate proiect vor fi incluse la capitolul cheltuieli indirecte, iar cele aferente activității 4 la capitolul cheltuieli directe.**

## **1.4 Teme secundare FSE**

În cadrul axei prioritare 3 – prioritatea de investiții 10.iii sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă a cererii de finanțare (”*Tema secundară vizată”*) cum contribuie proiectul la o anumită temă secundară, precum și costul estimat al respectivelor măsuri.

Alocările din tabelul de mai jos reprezintă alocări indicative la nivelul axei prioritare 3.

Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară – prioritate de investiții.

| **Tema secundară** | **Pondere minimă pe proiect** |
| --- | --- |
| 01.Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | **3%** |
| 02.Inovare socială | **2%** |
| 05.Îmbunătățirea accesibilității, a utilizării și a calității tehnologiilor informației și comunicațiilor | **1%** |
| 06. Nediscriminare | **3%** |

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte minimum procentul indicat în tabel, calculat la totalul cheltuielilor eligibile ale proiectului.

**În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.**

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[8]](#footnote-8).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Exemple de teme de inovare socială care ar putea fi utilizate în cadrul acestui ghid al solicitantului – condiții specifice:

* metode inovatoare de implicare activă a membrilor comunității în operațiunile sprijinite, inclusiv pentru depășirea barierelor de ordin moral sau care țin de cutumele din societate/ etnice;
* metode inovatoare de combatere a discriminării;
* metode inovatoare de organizare a muncii, inclusiv în vederea inserției profesionale a persoanelor defavorizate
* valorificarea oportunităților locale de dezvoltare în identificarea soluțiilor propuse;
* activități și inițiative care vizează promovarea egalității de șanse, nediscriminarea etc.
* aplicarea de mecanisme de preluare de către agenții economici a unor servicii publice, prin intermediul unor activități comerciale vizând servicii sociale, culturale, de mediu etc. (de ex., alpinism utilitar, peisagistică, îngrijire bătrâni, livrarea la domiciliu de alimente sau alte consumabile etc.);
* dezvoltarea de mecanisme care să anticipeze nevoile viitoare de competențe, atât la nivel de sector cât și la nivel de angajator
* dezvoltarea de cooperative pentru livrarea unor servicii necesare în comunitate.

Solicitanții eligibili trebuie să evidențieze în cererea de finanțare dacă propunerea de proiect contribuie la inovarea socială, conform celor prezentate mai sus.

## **Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020.

Prin activitățile propuse, proiectul va trebui să asigure contribuția la cel puțin una din temele orizontale de mai jos.

* **Dezvoltare durabilă**

Aplicarea principului dezvoltării durabile va urmări asigurarea unui echilibru între aspectele legate de mediu, coeziune socială și creștere economică în cadrul POCU. Integrarea orizontală a principiului are în vedere ca operațiunile finanțate să urmărească reducerea impactului asupra mediului cât mai mult posibil, prin *activități dedicate protecției mediului*, *eficienței energetice*, *atenuării schimbărilor climatice și adaptării la acestea*, *biodiversității, rezistenței la dezastre, prevenirii și gestionării riscurilor*.

Formele de organizare și măsurile propuse urmăresc promovarea și educarea cu privire la protecția mediului și a unui mod de viață sănătos vor contribui la dezvoltarea unei economii sustenabile, bazate pe principiile dezvoltării durabile.

În acest sens, metodele de organizare inovative ce prevăd derularea a cel puțin uneia dintre activitățile enunțate în paragraful anterior vor fi punctate suplimentar în cadrul acestui apel de proiecte.

Fără a se limita la acestea, în procesul de selecție se acordă punctaj suplimentar proiectelor care propun instrumente concrete pentru asigurarea implementării principiului dezvoltării durabile.

* **Egalitatea de șanse și non-discriminarea**

Promovarea egalității de șanse, combaterea discriminării pe criterii de origine rasială sau etnică, religie sau credință, dizabilitate, vârstă sau orientare sexuală și a dificultăților de acces de orice tip și asigurarea accesului egal la serviciile de interes general sunt teme orizontale care contribuie la atingerea obiectivelor Strategiei Europa 2020.

Acțiunile specifice menite să răspundă nevoilor persoanelor din categoriile expuse unui risc crescut de discriminare includ măsuri specifice ce urmăresc îmbunătățirea inserției sociale și profesionale a acestor categorii, prin dezvoltarea de competențe precum și prin creșterea accesului pe piața muncii.

* **Promovarea egalității între femei și bărbați**

Promovarea egalității între femei și bărbați reprezintă un principiu de bază care contribuie la atingerea obiectivelor Strategiei Europa 2020.

Pentru promovarea egalității de gen, acțiunile specifice includ intervenții care vizează îmbunătățirea inserției sociale și profesionale atât a femeilor – cu accent asupra femeilor provenind din medii sau grupuri dezavantajate, spre exemplu femeile de etnie romă, cât și a bărbaților – care vor contribui în mod direct la promovarea egalității de gen.

De asemenea, campaniile de conștientizare și acțiunile specifice pentru creșterea responsabilității sociale și promovarea incluziunii active vor contribui la combaterea tuturor formelor de discriminare, inclusiv a celor pe bază de gen.

Acțiunile vizate acordă o atenție deosebită măsurilor de acompaniere, astfel încât să faciliteze integrarea socio-economică, intervențiile fiind orientate către creșterea ocupării, promovarea incluziunii sociale și îmbunătățirea nivelului de educație și competențe și au în vedere minimizarea efectelor negative ale factorilor externi, care duc la persistența inegalităților și reduc impactul sprijinului direct.

Acțiunile specifice se vor referi la:

* Accesul egal pentru femei și bărbați;
* Pentru muncă egală, remunerație egală pentru femei și bărbați;
* Promovarea unui mediu de lucru prietenos pentru mame, inclusiv încurajarea adoptării de către angajatori a programelor de lucru flexibile;
* Promovarea utilizării de către bărbați a beneficiilor sociale legate de concediul de îngrijire a copiilor.

În procesul de selecție se va acorda punctaj suplimentar proiectelor care propun instrumente concrete de resurse umane cu privire la asigurarea egalității între femei și bărbați.

Pentru informații detaliate privind temele orizontale se va consulta documentul *”Ghid – integrare teme orizontale în cadrul proiectelor finanțate din FESI 2014-2020”*, disponibil la <http://www.fonduri-ue.ro/orientari-beneficiari>.

## **Perioada de implementare a proiectului**

Perioada de implementare a unui proiect depus în cadrul prezentului apel de proiecte este de **maximum 18 luni**.

La completarea cererii de finanțare în sistemul electronic, va trebui evidențiată durata fiecărei activități și sub-activități incluse în proiect.

## **Tipuri de solicitanți eligibili**

* Organizații patronale (patronate, federații patronale, confederații patronale sau uniuni patronale teritoriale) - persoane juridice de drept privat fără scop patrimonial, constituite în conformitate cu Legea dialogului social nr.62/10.05.2011, republicată, cu modificările și completările ulterioare;
* Asociații de întreprinderi[[9]](#footnote-9), persoane juridice constituite in conformitate cu Ordonanța Guvernului nr. 26 din 2000 cu privire la asociații si fundații
* Camerele de Comerț și Industrie – persoane juridice de utilitate publică, fără scop patrimonial, organizate în temeiul dispozițiilor din Legea nr.335/06.12.2007 privind Camerele de Comerț din România, cu modificările și completările ulterioare

Entitățile de mai sus pot aplica în calitate de beneficiari unici sau în parteneriat cu alte entități relevante (de exemplu: organizații sindicale sau/si furnizori de formare profesionala).

In cadrul prezentului apel de propuneri de proiecte sunt eligibili si partenerii transnaționali.

## **Grup țintă eligibil**

În cadrul prezentului apel de proiecte grupul țintă eligibil cuprinde următoarele categorii de persoane:

* Angajați cu contract individual de muncă (cu normă întreagă sau cu timp parțial) ce provin din *întreprinderi care-și desfășoară activitatea principală sau secundară într-unul din sectoarele economice cu potențial competitiv identificate conform SNC si în domeniile de specializare inteligentă conform SNCDI sau din* întreprinderi care intenționează să-și adapteze activitatea *principală sau secundară* la cel puțin unul dintre aceste sectoare economice sau unul dintre domeniile de specializare inteligentă menționate anterior***.***

**Numărul minim obligatoriu al persoanelor aparținând grupului țintă vizat de proiect (element de eligibilitate proiect) este de 250 de persoane.**

N.B În cadrul proiectelor finanțate prin prezentul apel de propuneri de proiecte se va acorda punctaj suplimentar acelor proiecte care prevad in grupul țintă si angajați vârstnici (55-64 de ani).

***NB:*** *Persoanele din grupul țintă eligibil care au calitatea de angajați trebuie să provină din întreprinderi care-și desfășoară activitatea principală sau secundară într-unul din sectoarele economice cu potențial competitiv identificate conform SNC si în domeniile de specializare inteligentă conform SNCDI sau din* întreprinderi care intenționează să-și adapteze activitatea *principală sau secundară* la cel puțin unul dintre aceste sectoare economice cu potențial competitiv / domeniile de specializare inteligentă menționate anterior***.***

**NB: La momentul intrării în grupul țintă al proiectului, pentru fiecare persoană care are calitatea de angajat solicitantul va trebui să atașeze la dosarul persoanei în cauză o adeverință eliberată de întreprinderea angajatoare, în care să se menționeze obligatoriu cel puțin următoarele aspecte:**

* **persoana este încadrată cu contract individual de muncă** (cu normă întreagă sau cu timp parțial)
* **locul de muncă ocupat este în regiunea de dezvoltare** în care se implementează activitățile proiectului
* **persoana își desfășoară activitatea** într-unul din sectoarele economice cu potențial competitiv identificate conform SNC **si în** unul din domeniile de specializare inteligentă conform SNCDI

***NB: Pentru întreprinderile furnizoare de persoane angajate care compun grupul țintă al proiectului, solicitantul este obligat să dețină dovada că aceste întreprinderi î****și desfășoară activitatea principală sau secundară într-unul din sectoarele economice cu potențial competitiv identificate conform SNC* ***si în*** *unul din domeniile de specializare inteligentă conform SNCDI****.***

***În acest sens, în perioada de implementare a proiectului, solicitantul va deține și va putea prezenta originalul sau*** *o copie certificată “conform cu originalul” după certificatul constatator emis de Oficiul Registrului Comerțului, valabil la data intrării angajatului/angajaților acestei întreprinderi în grupul țintă al proiectului, în care să se regăsească ca fiind autorizată cel puțin un cod CAEN al unei activități principale sau secundare desfășurată într-un sector economic cu potențial competitiv.*

*Apartenența la unul din domeniile de specializare inteligentă identificate în SNCDI și prezentate în Anexa 5 bis este certificată pe baza unei declarații pe proprie răspundere a conducătorului întreprinderii care furnizează persoane angajate care compun grupul țintă al proiectului, completată cu o notă justificativă prin care se prezintă legătura dintre activitățile realizate în întreprindere și domeniul/domeniile de specializare inteligentă identificate în SNCDI.*

***NB: Codul CAEN al activității autorizate principale sau secundare eligibila pentru acest apel de proiecte trebuie sa se regăsească în anexa 5 la prezentul ghid – Lista aferentă codurilor CAEN eligibile[[10]](#footnote-10).***

*Lista domeniilor si subdomeniilor de specializare inteligenta si sănătate pentru acest apel de proiecte se regăsește în anexa 5bis la prezentul ghid – Lista aferentă domeniilor si subdomeniilor de specializare inteligenta si sănătate.*

*Solicitanții de finanțare se vor asigura că întreprinderile ale căror coduri CAEN se regăsesc în secțiunile Activități profesionale, științifice și tehnice și Distribuție din cadrul Anexei 5, la prezentul Ghid, vor participa în cadrul proiectelor finanțate în cadrul prezentului apel, doar în măsura în care asigură distribuția pentru întreprinderile care activează în sectoarele identificate prin SNC.*

*Adeverința eliberată de angajatori constituie un document justificativ și este obligatoriu pentru toate persoanele ce aparțin grupului țintă al proiectului.*

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpuse în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **Indicatori specifici de program**

Fiecare propunere de proiect va avea în vedere următoarele ținte minime obligatorii pentru indicatorii de realizare/rezultat imediat (criteriu de eligibilitate proiect):

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ținta minimă solicitată** | **Cod** | **Regiune de dezvoltare** | **Denumire indicator** | **Ținta minimă solicitată** |
| 4S34 | **Regiuni mai puțin dezvoltate** | Persoane care dobândesc o calificare/ care și-au validat competențele în sectoarele economice/domeniile cu specializare inteligentă aferente SNC/SNCDI la încetarea calității de participant | Ținta minimă a indicatorului 4S34 este de 80% din ținta indicatorului 4S36 | 4S36 | **Regiuni mai puțin dezvoltate** | * Angajați care beneficiază de programe de formare | Ținta minima solicitata pentru acest indicator este de 250 de persoane |
| 4S35 | Întreprinderi care introduc programe de învățare la locul de muncă la 6 luni după finalizarea  sprijinului, din care: IMM-uri | Ținta minimă a indicatorului 4S35 este de minim 3 IMM-uri care introduc programe de învățare la locul de muncă la 6 luni după finalizarea  sprijinului | 4S17 | Întreprinderi sprijinite, din care: IMM-uri | Ținta minima pentru acest indicator este de 25 IMM-uri sprijinite |

### **Raportarea indicatorilor:**

Conform Regulamentului (UE) nr. 1304/2013, respectiv dispozițiilor Anexei 1 *”Indicatorii comuni de realizare și de rezultat privind investițiile realizate din FSE”*, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicită caracteristicile și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menționate în anexa I a Regulamentului FSE nr. 1304/2013.

Solicitantul va putea selecta dintr-o listă predefinită în aplicația informatică indicatorii aferenți apelului de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**În funcție de tipul de activități prevăzute, toți indicatorii menționați în prezentul apel de proiecte sunt obligatorii.**

## **Alocarea financiară stabilită in cadrul prezentului apel de proiect**

În cadrul prezentului apel de proiecte lansat în contextul Axei Prioritare 3, PI 10.iii, OS 3.12 din cadrul Programului Operațional Capital Uman 2014-2020, bugetul alocat este **20.000.000,00 euro (contribuția UE + contribuția națională)**, fiind dedicat **exclusiv regiunilor mai puțin dezvoltate** (*Nord-Est, Nord-Vest, Vest, Sud-Vest Oltenia, Centru, Sud-Est și Sud Muntenia),* din care finanțarea FSE este de 17.000.000,00 euro, corespunzând unei contribuții UE de 85%, iar contribuția națională este de 3.000.000,00 mil. euro, corespunzând unei contribuții naționale de 15%.

NB În cadrul prezentelor apeluri de proiecte vor fi finanţate proiecte care sunt implementate in una sau mai multe regiuni mai putin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia) - criteriu de eligibilitate proiect.

Proiectele care vor viza regiunea dezvoltata Bucuresti-Ilfov vor fi declarate neeligibile.

În accepțiunea prezentului ghid, selectarea regiunii de dezvoltare se va realiza EXCLUSIV în funcție de localizarea întreprinderilor furnizoare de persoane angajate care compun grupul țintă al proiectului.

## **1.11.1 Valoarea minima si maximă a proiectului**

**Valoarea totala maximă eligibilă a unui proiect (contribuția UE + contribuția națională + contribuția proprie) este de 1.000.000,00 euro.**

**NB. In cadrul prezentului apel de proiecte nu vor fi finantate proiecte la care valoarea contribuției publice (contribuția UE + contribuția națională) este mai mica sau egala cu 100.000,00 euro.**

Bugetul proiectului va fi exprimat DOAR în lei. Cursul de schimb care va fi utilizat de solicitant pentru verificarea încadrării bugetului proiectului propus, în valoarea maxima eligibila stabilita in prezentul ghid, este cursul Inforeuro disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

În cadrul acestui apel de proiecte se va considera cursul Inforeuro aferent lunii ... 2020, respectiv 1 EURO = ... RON.

## **1.11.2 Contribuția proprie minimă a solicitantului**

Contribuția proprie minimă a solicitantului reprezintă o valoare obținută prin aplicarea procentului minim de cofinanțare proprie (C.pr) la valoarea eligibilă angajată de solicitant în cadrul proiectului.

În cadrul prezentului apel de proiecte, procentul minim de cofinanțare proprie (C.pr.) obligatoriu pentru fiecare tip de entitate juridică, este prezentat în secțiunea 4.3.1. Cofinanțarea proprie minimă a beneficiarului din cadrul documentului *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare, disponibil la http://www.fonduri-ue.ro/pocu-2014#implementare-program.

Pe parcursul implementării proiectului, cheltuielile considerate neeligibile, dar necesare derulării proiectului, vor fi suportate de către beneficiar.

Atât solicitantul cat si fiecare partener trebuie sa contribuie financiar la implementarea proiectului, respectiv sa aibă alocate cheltuieli eligibile din totalul cheltuielilor eligibile prevăzute in bugetul proiectului, nefiind posibil ca un partener sau/si solicitantul sa asigure partea de buget (asistenta financiara nerambursabila sau/și contribuție proprie) prevăzută pentru un alt partener.

# **CAPITOLUL 2. Reguli pentru acordarea finanțării**

**2.1. Eligibilitatea solicitantului / partenerilor**

Pentru a putea beneficia de finanțare în cadrul POCU, solicitantul si partenerii trebuie să îndeplinească regulile generale privind eligibilitatea prevăzute în capitolul relevant din ghidul general Orientări privind accesarea finanțărilor în cadrul POCU 2014-2020, cu modificarile si completarile ulterioare.

Deasemenea, solicitantul și partenerii acestuia trebuie să îndeplinească si cerințele prezentului ghid - conditii specifice.

## **2.2. Eligibilitatea proiectului**

Se va avea în vedere capitolul relevant din Orientări privind accesarea finanțărilor în cadrul POCU 2014-2020, cu modificarile si completarile ulterioare.

### 

## **2.3. Încadrarea cheltuielilor**

### **2.3.1 Listă orientativă privind încadrarea cheltuielilor aferente proiectului în categoriile/subcategoriile de cheltuieli conform MySMIS**

**A) Pentru implementarea activităților proiectului [cu excepția implementării cursurilor de calificare/recalificare de nivel[[11]](#footnote-11) 2 (360 ore), nivel 3 (720 ore) sau nivel 4 (1080 ore)], decontarea cheltuielilor se realizează pe bază de costuri reale** prin raportare la lista orientativă privind încadrarea cheltuielilor eligibile aferente proiectului în categoriile/subcategoriile de cheltuieli conform MySMIS:

|  |  |  |
| --- | --- | --- |
| **Cheltuieli directe – Cheltuielile eligibile directe reprezintă cheltuieli care pot fi atribuite unei anumite activități individuale din cadrul proiectului si pentru care este demonstrata legătura cu activitatea/sub activitatea in cauza** | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect.   NB: nu vor fi incluse articole de cheltuiala aferente lectorilor implicați în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 164-Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | * Contribuții angajat și angajator pentru manager de proiect * Contribuții angajați și angajatori pentru personalul implicat in implementarea proiectului altele decât management de proiect.   NB: nu vor fi incluse articole de cheltuiala aferente lectorilor implicați în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 87 - Onorarii/venituri asimilate salariilor | * Onorarii/venituri asimilate salariilor pentru experţii proprii/cooptaţi |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării   NB: nu vor fi incluse articole de cheltuiala aferente lectorilor implicati în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 97-Cheltuieli cu deplasarea pentru participanți - grup țintă | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuieli aferente diverselor achiziții de servicii specializate, pentru care beneficiarul nu are expertiza necesară (de exemplu consultanță juridică necesară implementării activităților proiectului, formare profesională, consiliere profesională, consultanță antreprenorială, servicii medicale aferente grupului țintă în vederea participării la programele de formare profesională etc.)   NB: nu vor fi incluse articole de cheltuiala aferente lectorilor implicați în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 104-Cheltuieli cu servicii pentru organizarea de evenimente și cursuri de formare | * Servicii de transport de materiale și echipamente * Pachete complete conținând transport, cazarea și/sau hrana participanților/ personalului propriu * Organizarea de evenimente * Editarea și tipărirea de materiale pentru sesiuni de instruire/formare   NB: nu vor fi incluse articole de cheltuiala aferente lectorilor implicați în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 106 - cheltuieli cu servicii IT, de dezvoltare/actualizare aplicații, configurare baze de date, migrare structuri de date etc. | Cheltuieli cu servicii IT, de dezvoltare/actualizare aplicații, configurare baze de date, migrare structuri de date etc. |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | 32-Cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | * Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații. * Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic; * Taxe de eliberare a certificatelor de calificare/ absolvire; * Taxe de participare la programe de formare/ educație; * Taxe eliberare documente de stare civilă, documente de identitate etc; * cheltuielile aferente garanțiilor oferite de bănci sau alte instituții financiare; * Taxe notariale.   NB: nu vor fi incluse articole de cheltuiala aferente lectorilor implicati în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Licențe si software * Multiplicare   NB: nu vor fi incluse articole de cheltuiala aferente lectorilor implicati în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 22 - cheltuieli cu achiziția de active necorporale | 76 - cheltuieli cu achiziția de active necorporale | * Concesiuni, brevete, licențe, mărci comerciale, drepturi și active similare, aplicații informatice |
| 51 - cheltuieli sub forma de bareme standard pentru costurile unitare | 210 - costuri calificare nivel 2 |  |
| 211 - costuri calificare nivel 3 |  |
| 212 - costuri calificare nivel 4 |  |
| 28-Cheltuieli de tip FEDR | 163 - cheltuieli de tip FEDR cu excepția construcțiilor, terenurilor, achiziția imobilelor | * Alte echipamente: * Echipamente de calcul și echipamente periferice de calcul * Cablare rețea internă * Achiziționare și instalare de sisteme și echipamente pentru persoane cu dizabilități * Mobilier, birotică, echipamente de protecție a valorilor umane și materiale * Alte cheltuieli pentru investiții. |
|  |  |  |
| **Cheltuieli indirecte – Cheltuielile eligibile indirecte reprezintă cheltuieli efectuate pentru funcționarea de ansamblu a proiectului si care nu pot fi atribuite unei anumite activități** | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **44 - Cheltuieli indirecte conform art. 68** | **166 - Cheltuieli indirecte conform art. 68 din Regulamentului (UE) nr. 1303/2013** | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare și publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare și juridice (notariale):   + prime de asigurare bunuri (mobile și imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare și de informare * tipărirea/multiplicarea materialelor publicitare și de informare * difuzarea materialelor publicitare și de informare * dezvoltare/adaptare pagini web * închirierea de spațiu publicitar * alte activități de informare și publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) nr. 1303/2013). | | |

**B) Pentru implementarea cursurilor de calificare/recalificare de nivel 2 (360 ore), nivel 3 (720 ore) sau nivel 4 (1080 ore), decontarea cheltuielilor se realizează pe bază de costuri unitare** (opțiuni simplificate privind costurile), după cum urmează:

|  |  |  |
| --- | --- | --- |
| **Nivel curs calificare/**  **recalificare** | **Cost unitar/**  **participant** | **Documente suport solicitate la rambursare** |
| nivel 2 (360 ore) | **1324 lei** | * certificate de calificare profesionala * acte de identitate ale participanților |
| nivel 3 (720 ore) | **2224 lei** |
| nivel 4 (1080 ore) | **4101 lei** |

**NB:** In aceste costuri unitare nu vor intra cheltuielile cu managementul de proiect si cheltuielile cu transportul si hrana participanților. Acestea vor fi bugetate separat, ținând cont de Lista privind încadrarea cheltuielilor menționată la punctul 2.3.1, litera A.

**NB:** În cheltuieli sub forma de bareme standard pentru costurile unitare intră următoarele tipuri de cheltuieli: cheltuieli salariale cu lectorii, cheltuieli cu contribuțiile sociale aferente salariilor lectorilor, materiale consumabile, materii prime, cheltuieli de tip FEDR si alte tipuri de cheltuieli necesare derulării modulelor de teorie si practica, închiriere săli de curs, cheltuieli indirecte in valoare maxima de 15% din costul salarial total aferent lectorilor.

In bugetul proiectului nu se vor detalia cheltuielile care concură la formarea costului unitar / curs, respectiv nu se vor preciza cheltuielile din care este format costul unitar (cheltuieli salariale cu lectorii, cheltuieli cu contribuțiile sociale aferente salariilor lectorilor, materiale consumabile, materii prime, cheltuieli de tip FEDR si alte tipuri de cheltuieli necesare derulării modulelor de teorie si practica, închiriere săli de curs, cheltuieli indirecte).

In cazul in care in bugetul proiectului sunt evidențiate totuși, separat, cheltuielile salariale cu lectorii si contribuțiile sociale aferente salariilor lectorilor, in cadrul costului unitar - opțiuni simplificate, aceste cheltuieli nu se iau in considerare la calcularea cuantumului costurilor directe de personal.

In cazul in care in bugetul proiectului sunt evidențiate totuși, separat, cheltuieli de tip FEDR, in cadrul costului unitar - opțiuni simplificate, aceste cheltuieli nu se iau in considerare la calcularea cuantumului cheltuielilor de tip FEDR per total proiect.

In cazul in care in bugetul proiectului sunt evidențiate totuși, separat, cheltuieli indirecte, in cadrul costului unitar - opțiuni simplificate, aceste cheltuieli nu se iau in considerare la calcularea cuantumului cheltuielilor indirecte per total proiect.

Pentru celelalte tipuri de programe de formare profesională (cursuri de inițiere, perfecționare sau specializare – organizate de furnizori de formare profesională autorizați) și/sau pentru activitatea de evaluare și certificare a competențelor profesionale obținute pe alte căi decât cele formale (desfășurată în centre de evaluare autorizate) și/sau pentru cursuri care vizează un singur element de competență sau cursuri finalizate cu certificate recunoscute la nivel de angajator , estimarea cheltuielilor și bugetarea acestora va fi efectuată de solicitant ținând cont de nivelul prețurilor existente pe piața de profil din România și de plafoanele din documentul Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare.

NB: Solicitantul va bugeta implementarea cursurilor de calificare/recalificare ținând cont de costurile unitare menționate anterior și de numărul de participanți la aceste tipuri de cursuri.

Pentru celelalte tipuri de programe de formare profesională (cursuri de inițiere, perfecționare sau specializare – organizate de furnizori de formare profesională autorizați) și/sau pentru activitatea de evaluare și certificare a competențelor profesionale obținute pe alte căi decât cele formale (desfășurată în centre de evaluare autorizate), estimarea cheltuielilor și bugetarea acestora va fi efectuată de solicitant ținând cont de nivelul prețurilor existente pe piața de profil din România și de plafoanele din documentul Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare.

NB: În ceea ce privește bugetarea cheltuielilor cu derularea cursurilor de calificare nivel 2, 3 și respectiv 4, care reprezintă cheltuieli sub forma de bareme standard pentru costurile unitare, acestea se vor bugeta în Cererea de finanțare conform algoritmului de mai jos:

N\*CU(2,3,4)= TC(2,3,4)

unde

N = Număr cursanți certificați ca urmare a participării la cursul de calificare/recalificare

CU(2,3,4) = Cost unitar nivel 2, 3 sau 4

TC(2,3,4)= Total cost curs de calificare nivel 2,3 sau 4

NB: În situația în care cursurile de calificare (nivel 2, 3 4) sunt subcontractate, fundamentarea costurilor aferente subcontractării se va realiza de asemenea pe baza baremelor standard precizate mai sus.

### **2.3.3 Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020*.

În cadrul proiectului pot fi decontate cheltuieli plafonate procentual, după cum urmează:

* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.
* Cheltuielile indirecte vor fi decontate ca finanțare forfetară de maximum 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.

• Cheltuielile de tip FEDR, inclusiv cele pentru echipamente, și cheltuielile pentru închiriere și leasing, nu sunt destinate intreprinderilor sprijinite prin proiectele finantate in cadrul prezentului apel de proiecte.

# 

# **CAPITOLUL 3. Completarea cererii de finanțare**

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020 (capitolul 5)*, precum și cu Manualul de utilizare MySMIS2014 FrontOffice (<http://www.fonduri-ue.ro/images/files/mysmis/versiunea_2/Manual_de_utilizare_MySMIS2014_FrontOffice.pdf>)**.**

# **CAPITOLUL 4. Procesul de evaluare și selecție**

## 

Selecția proiectelor de sprijin pregătitor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Ghidul solicitantului – Conditii specifice, aferent prezentului apel*
* *Criteriile de verificare a conformității administrative și a eligibilității*
* *Criteriile de evaluare tehnica si financiara*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020* si cele ale Metodologiei de verificare, evaluare și selecție a proiectelor POCU.

Termenul estimat de finalizare a evaluării (inclusiv soluționarea contestațiilor) este 30.04.2020.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* (capitolul 8)***.***

Termenul estimat de finalizare a procesului de contractare este 31.05.2020.

# **CAPITOLUL 7. Anexe**

Anexa 1. Definițiile indicatorilor de rezultat și realizare

Anexa 2. Criteriile de verificare a conformității administrative și a eligibilității

Anexa 3. Criterii de evaluare și selecție tehnică și financiară

Anexa 4. Cadru strategic relevant

Anexa 5. Lista codurilor CAEN

Anexa 5bis. Lista domeniilor si subdomeniilor de specializare inteligenta si sănătate

Anexa 6. Instrucțiuni orientative privind completarea cererii de finanțare depusă în cadrul apelului de proiecte intitulat “Îmbunătățirea nivelului de cunoștințe/competențe/aptitudini pentru angajați“

1. The Digital Economy and Society Index (DESI) https://ec.europa.eu/digital-single-market/en/desi [↑](#footnote-ref-1)
2. http://www.ecompetences.eu/ [↑](#footnote-ref-2)
3. https://www.asro.ro/ [↑](#footnote-ref-3)
4. https://ec.europa.eu/ploteus/sites/eac-eqf/files/leaflet\_ro.pdf [↑](#footnote-ref-4)
5. Din primul grup de țări fac parte Germania, Danemarca, Finlanda, Suedia, Austria, Irlanda, Olanda, Marea Britanie, Belgia și Franța, iar din al doilea grup fac parte Estonia, Slovenia, Spania, Italia, Portugalia, Grecia, Malta, Cipru și Luxemburg (*Sursa:* [*http://www.minind.ro/strategie\_competitivitate/Strategia\_Nationala\_de\_Competitivitate\_Anexa\_1.pdf*](http://www.minind.ro/strategie_competitivitate/Strategia_Nationala_de_Competitivitate_Anexa_1.pdf)) [↑](#footnote-ref-5)
6. Ministerul Economiei (2013), “Analiza socio-economică”, Grupul de lucru Competitivitate [↑](#footnote-ref-6)
7. HG nr. 775/2015 modificată prin HG nr. 640/2018 [↑](#footnote-ref-7)
8. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-8)
9. Conform recomandărilor Comisiei Europene, întreprinderea reprezintă orice entitate angajată într-o activitate economică, indiferent de forma sa juridică. Aceasta include, în special, persoanele care lucrează pe cont propriu și asociațiile familiale angajate în activități artizanate sau de orice alt fel, precum și parteneriatele și asociațiile angajate în mod regulat într-o activitate economică. Sursa: Recomandarea Comisiei Europene din data de 6 mai 2003 privind definiția microîntreprinderilor și a întreprinderilor mici și mijlocii [↑](#footnote-ref-9)
10. Lista aferentă codurilor CAEN menționate în Strategia Națională pentru Competitivitate 2014-2020 va putea fi actualizată în măsura în care Strategia Națională pentru Competitivitate 2014-2020 va fi revizuită în sensul introducerii de noi domenii/sectoare cu potențial competitiv [↑](#footnote-ref-10)
11. A se vedea prevederile Ordinului ministrului educației naționale nr.3973/2014 privind echivalarea nivelurilor de calificare obținute prin sistemul național de învățământ și formarea profesională a adulților, anterior momentului intrării învigoare a Cadrului național al calificărilor, cu nivelurile de calificare stabilite prin Cadrul național al calificărilor  
     [↑](#footnote-ref-11)